PATVIRTINTA

Akmenės rajono

Kruopių pagrindinės mokyklos

direktoriaus 2020 m. gegužės 26 d. įsakymu Nr. V-59

**AKMENĖS RAJONO KRUOPIŲ PAGRINDINĖS MOKYKLOS IKIMOKYKLINIO**

**UGDYMO SKYRIAUS DARBO ORGANIZAVIMO VASAROS METU IR KALĖDINIU LAIKOTARPIU TVARKOS APRAŠAS**

* + 1. **SKYRIUS**

**BENDROSIOS NUOSTATOS**

* 1. Akmenės rajono Kruopių pagrindinės mokyklos ikimokyklinio ugdymo skyriaus (toliau – darželis) darbo vasaros metu ir Kalėdiniu laikotarpiu organizavimo tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, Vaikų priėmimo į Akmenės rajono Kruopių pagrindinės mokyklos ikimokyklinio ugdymo skyriaus ikimokyklinio ir priešmokyklinio ugdymo grupes tvarkos aprašu, patvirtintu Akmenės rajono Kruopių pagrindinės mokyklos direktoriaus 2019 m. gruodžio 4 d. įsakymu Nr. V- 139, Akmenės rajono savivaldybės tarybos 2019 m. vasario 15 d. sprendimu Nr. T-12 „Dėl mokinių nemokamo maitinimo mokyklose tvarkos aprašo patvirtinimo“, Akmenės rajono savivaldybės tarybos 2019 m. spalio 24 d. sprendimu Nr. T-220 „Dėl užmokesčio už vaikų išlaikymą Akmenės rajono švietimo įstaigose, vykdančiose ikimokyklinio ir priešmokyklinio ugdymo programas, nustatymo tvarkos aprašo patvirtinimo“, Akmenės rajono savivaldybės tarybos 2020 m. gegužės 25 d. sprendimu Nr. T-107 „Dėl Akmenės rajono savivaldybės tarybos 2019 m. spalio 24 d. sprendimo Nr. T-220 „Dėl užmokesčio už vaikų išlaikymą Akmenės rajono švietimo įstaigose, vykdančiose ikimokyklinio ir priešmokyklinio ugdymo programas, nustatymo tvarkos aprašo patvirtinimo“ pakeitimo“, kitais galiojančiais teisės aktais.
  2. Apraše naudojamos sąvokos atitinka Lietuvos Respublikos švietimo įstatyme vartojamas sąvokas.
  3. Aprašo tikslas – sklandžiai organizuoti ikimokyklinio ugdymo skyriaus darbą vasaros metu (Birželio mėn.) ir Kalėdiniu laikotarpiu.

**II SKYRIUS**

**PASIRENGIMAS VASAROS IR KALĖDINIO LAIKOTARPIO DARBUI**

1. Ugdytinių tėvų apklausa dėl darželio lankymo vasaros laikotarpiu atliekama iki gegužės 20 d., Kalėdiniu laikotarpiu - iki gruodžio 10 d.
2. Prašymus dėl įstaigos lankymo vasaros laikotarpiu ugdytinių tėvai teikia iki gegužės 20 d.
3. Vadovaujantis apklausos duomenimis, numatomas darželio darbo organizavimas birželio mėnesiu ir mokinių žiemos atostogų metu.
4. Darbui vasaros metu darželio grupės komplektuojamos iki gegužės 25 d.
5. Vasaros laikotarpiui komplektuojamos jungtinės grupės, todėl vaikas gali būti perkeliamas ugdytis į kitą grupę.
6. Tėvų, turinčių įsiskolinimą už vaiko išlaikymą įstaigoje ir nesumokėjus jo iki gegužės 30 d., prašymai lankyti darželį vasaros metu nebus tenkinami.

10. Sukomplektuotų grupių sąrašai tvirtinami mokyklos direktoriaus įsakymu iki gegužės 30 d.

11. Grupių sujungimas ir perkomplektavimas galimas nuo bet kurios mėnesio dienos, jei lankančių vaikų skaičius yra mažesnis nei numatyta Lietuvos Respublikos higienos normos HN 75:2016 nustatytiems reikalavimams(15 ir 20) ir turimais duomenimis nenumatoma, kad jis keisis.

12. Grupių darbuotojams (priešmokyklinio ugdymo pedagogams, auklėtojams, auklėtojų padėjėjams) kasmetinės atostogos gali būti suteikiamos mokinių atostogų metu arba esant ekstremalioms situacijoms (sumažėjus lankančių vaikų skaičiui dėl karantinų, oro sąlygų ir pan.).

13. Kasmetinės atostogos darbuotojams gali būti suteikiamos dalimis arba bet kuriuo darbo metu pagal kasmetinių atostogų suteikimo eilę.

14. Viena iš kasmetinių atostogų dalių negali būti trumpesnė kaip dešimt darbo dienų.

15. Vasaros laikotarpiu (birželio mėn.) ir Kalėdinių atostogų metu darželis dirba, jeigu tėvų pageidavimu susidaro bent viena darželį lankančių vaikų (12-15) grupė.

16. Apie įstaigos darbo vasarą, Kalėdiniu laikotarpiu ypatumus, tvarką tėvai informuojami patvirtinus šį Tvarkos aprašą, informaciją talpinant įstaigos internetinėje svetainėje <https://kruopiai.akmene.lm.lt/ikimokyklinio-ugdymo-skyrius/dokumentai/> ir darželio skelbimų lentoje.

* 1. **SKYRIUS**

**MOKESTIS UŽ VAIKO IŠLAIKYMĄ**

17.Mokestis už vaikų išlaikymą skaičiuojamas tokia pat tvarka, kaip ir vaikui ugdantis mokslo metais, t. y. pagal Akmenės rajono savivaldybės tarybos sprendimu patvirtintą tvarką.

18. Mokestį už vaiko išlaikymą (maitinimą ir fiksuotą mokestį) vaikų tėvai (globėjai, rūpintojai) sumoka iki einamojo mėnesio 20 d. už praėjusį mėnesį.

19. Iki nurodytos datos nesumokėjus mokesčio už vaikų išlaikymą, darželio lankymo vasaros metu (Birželio mėn.) paslauga nebebus teikiama.

20. Mokestis už vaikų išlaikymą neskaičiuojamas jei:

* vaikas nelanko darželio vasaros laikotarpiu (birželio-rugpjūčio mėn.);
* kai vaikas dėl ligos nelanko darželio visą mėnesį;
* kai Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas;
* karantino metu ar kitais atvejais, kai švietimo įstaiga negali užtikrinti vaikų priežiūros, o tėvai atsisako nuotolinio ugdymo.

**IV SKYRIUS**

**UGDYMO ORGANIZAVIMAS**

21. Vasaros laikotarpiu vaiko diena darželyje organizuojama pagal vasaros dienos režimą.

22. Siekiant sklandžiai organizuoti įstaigos veiklą vasaros laikotarpiu ir neviršyti įstaigai skirtų asignavimų metams, darželio pedagogus ir kitus darbuotojus, pagal atskirą susitarimą, gali pavaduoti kiti įstaigos darbuotojai.

**V SKYRIUS**

**BAIGIAMOSIOS NUOSTATOS**

23.Esant ekstremaliai situacijai (karantinas, skubus remontas ir kt.) numatoma galimybė uždaryti įstaigą.

24. Dėl ikimokyklinio ugdymo skyriaus uždarymo vasaros metu ar kalėdiniu laikotarpiu mokyklos direktorius pateikia argumentuotą prašymą Savivaldybės administracijos direktoriui.

25. Darželio darbuotojai supažindinami su šiuo Aprašu. Aprašas talpinamas įstaigos internetinėje svetainėje <https://kruopiai.akmene.lm.lt/ikimokyklinio-ugdymo-skyrius/dokumentai/>.

26. Atsiradus būtinybei Aprašas gali būti keičiamas mokyklos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akmenės rajono Kruopių pagrindinės mokyklos

ikimokyklinio ugdymo skyriaus darbo organizavimo

vasaros metu ir kalėdiniu laikotarpiu tvarkos aprašo

Priedas Nr. 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(tėvų, globėjų vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(namų adresas, telefonas)*

Akmenės rajono

Kruopių pagrindinės mokyklos

Direktoriui

**PRAŠYMAS**

**DĖL SĄLYGŲ SUDARYMO LANKYTI IKIMOKYKLINIO UGDYMO SKYRIŲ**

**BIRŽELIO MĖNESĮ**

**\_\_\_\_\_\_\_\_\_\_\_\_\_\_\_\_\_\_\_\_\_\_**

*(data)*

Kruopiai

Prašau sudaryti sąlygas mano sūnui, dukrai, globotiniui \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pabraukti)*

*(vaiko vardas, pavardė)*

20\_\_\_ m. birželio mėnesį nuo \_\_\_\_\_\_\_\_\_\_ d. iki \_\_\_\_\_\_\_\_\_\_\_\_ d. lankyti ikimokyklinio ugdymo įstaigą.

**Esu supažindinta (-as)** su Akmenės rajono savivaldybės tarybos 2019 m. spalio 24 d.

sprendimu Nr.T-220 „Dėl užmokesčio už vaikų išlaikymą Akmenės rajono švietimo įstaigose, vykdančiose ikimokyklinio ir priešmokyklinio ugdymo programas, nustatymo tvarkos aprašu“, Akmenės rajono savivaldybės tarybos 2019 m. spalio 24 d. Nr. T-219 „Dėl vaikų priėmimo į Akmenės rajono savivaldybės švietimo įstaigų ikimokyklinio ir priešmokyklinio ugdymo grupes tvarkos aprašu“ ir jų pakeitimais.

**Įsipareigoju:**

1. Iki gegužės 31 d. pilnai atsiskaityti už lankytą laikotarpį.
2. Iki kiekvieno mėnesio 20 d. pilnai atsiskaityti už lankytą laikotarpį. Mokestis mokamas už praėjusį mėnesį.
3. Apie šiame prašyme numatyto lankymo laikotarpio pakeitimus, ar neplanuotus pakeitimus, dėl kurių keisis vaiko lankymo birželio mėnesį laikotarpis, raštu informuoti įstaigą.

**Esu informuota (-as),** kad vasaros atostogų metu mokestis už vaikų išlaikymąneskaičiuojamas tik vaiko ligos atveju.

\_\_\_\_\_\_\_\_\_\_\_\_\_\_\_\_\_\_\_\_\_

*(parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*